Binnelandse Sake versoek om dringend dienste te hervat | Maroela Media
Binnelandse Sake versoek om dringend dienste te hervat
Die Demokratiese Alliansie het Aaron Motsoaledi, die minister van binnelandse sake versoek om dienste vir identiteitsdokumente, burgerskap, paspoort en huwelike te hervat.
"Dit is eenvoudig nie regverdig dat dienste, waarop burgers grondwetlik geregtig is, van hulle ontneem word net omdat die departement nie alle moontlikhede wil oorweeg nie," sê Adrian Roos, die DA se skadu- adjunkminister van binnelandse sake, in 'n verklaring. "Die opening en sluiting van sekere dienste in verskillende stadiums van die afsonderingsperiode is die lui opsie en dit moet vervang word met volhoubare oplossings."
Angel Khanyile, DA-LP, het onlangs versoek dat die eHomeAffairs-opsie oopgemaak moet word sodat aansoeke deur dié kanaal hanteer kan word. Dit sal dus geen bykomende verkeer veroorsaak na kantore van binnelandse sake nie. "Die minister het egter geen rasionele rede verskaf waarom dié diens gesluit bly nie. Dit moet oopgemaak word sodat ID- en paspoort-aansoeke onmiddellik kan voortgaan."
Roos sê die DA het ook herhaaldelik versoek dat die kantore van binnelandse sake op Saterdae moet oop wees sodat dit gereserveer kan word vir spesifieke aansoeke. "Daar is egter geen teken van vordering oor gesprekke met vakbonde nie en 'n algehele gebrek aan dringendheid. Intussen sit personeellede by die huis met volle betaling en burgers kan nie aansoek doen vir dokumente wat hulle benodig om toegang te bekom tot dienste of selfs om aansoek te doen vir werk nie."
Roos sê dit is ongelooflik dat sommige van dié personeellede nie op 'n Saterdag kan werk nie of dat gesprekke met vakbonde al twee jaar lank voortduur nie. "Dit is 'n teken van óf absolute onbevoegdheid óf 'n absolute gebrek aan politieke wilskrag van die ANC-regering. Voor 'n diens van enige burger ontneem word, wat 'n grondwetlike reg is, moet elke moontlike opsie deeglik ondersoek word om dié dienste beskikbaar te hou, selfs al is dit in 'n verminderde kapasiteit. Die Demokratiese Alliansie sal aanhou baklei vir irrasionele beperkings op die regte van Suid-Afrikaners."
Regsaksie dreig oor gebrek aan sertifikate vir onderwysers
Kenner gee groen lig vir ivermektien; Sahpra versoek om besluit te hersien
Hulle werk in elk geval nie sit net rond of eet kfc.
Kry hulle salarisse?
Ek wil net vir die agbare DA die volgende sê.Die vakbonde het die department hof toe gevat oor Saterdae werk en die hof het beslis dat die kantore Saterdae sal toe wees omdat beamptes nie oortyd vergoeding ontvang nie Daai beamptes het ook 'n privaat lewe buit Binnelandse sake.Hulle will ook naweke rustig saam met families spandeer en na hulle kinders se behoeftes omsien.Ek het self 37 jaar daar gewerk en ek weet onder waste druk klerke verkeer om publiek elke dag klaar te help.Hulle is male sonder tal 6 uur eers uit die kantoor uit I p v 4… Lees meer »
Dit is mos lekker om by die huis te sit en salaris te verdien sonder om te werk. Nie gepla dat inkomste nie genereer word nie. Die bome is blykbaar nog vol note. Vra bietjie die vraag hoekom daar van die grootste munisipaliteite slegs beperkte fondse het om hulle salaris rekening te betaal?
Hierdie sluiting van sekere dienste is regtig onnodig. Jy staan ure in die ry net om deur beampte later weggewys te word met 'COME BACK TOMORROW' en tomorrow sluit CR die grense. Jy neem verlof maar word nie gehelp nie. Hoekom kan daar nie voortgegaan word met aansoek vir paspoorte nie. veral omdat dit nou vakansie is en kinders saam die ouers die kantore kan besoek. Niemand kan tog nou vir plesier oor die grense nie maar wanneer dit wel oopgemaak word dan het jy jou dokumente.